Karabulak (lidn)

Karabulak (, ) om Venäman lidn da lidnümbrik Ingušetijan Tazovaldkundan keskuzpalan pohjoižes. Se om tazovaldkundan koumanz' lidn eläjiden lugun mödhe.

 Istorii 
Eländpunktan aluz om pandud vl 1859 kuti kozakoiden Karabulakskai-stanic (). Vn 1962 29. kül'mkud kätihe stanicad lidnanvuiččeks žiloks. Žilo sai lidnan statusad vl 1995. Sätihe lidnümbrikod sen alusel vl 2009.

Karabulak šingotase «Himreagent»-tegimel, sauvondmaterialiden edheotandoil (raudbetontegesedIngušan raudbetontegesiden tegimen sait (aojbi.ru). , asfal't), mugažo jauhkompleks i kartonažfabrik ratas.

 Geografijan andmused 
Lidn sijadase lidnümbrikon suves, Alkančurtskii-kanalan randal i Sunž-jogen hural randal (Terekan bassein), 420 m keskmäižel korktusel valdmeren pindan päl.

Matkad Magashasai om kaks'kümne viž kilometrad suvipäivlaskmha. Lähembaine lidn om Sunž kahesa kilometrad päivnouzmha.

 Tobmuz 
Karabulak om lidnümbrikon üks'jäižeks eländpunktaks.

Lidnümbrikon tobmuden pämez' om sen Administracijan pämez'. Edeližed Administracijan pämehed oma Magomed-Bašir Oskanov (kül'mku 2019 — kezaku 2023), Ahmed Bitiev (tal'vku 2016 — kül'mku 2019). Lidnan Deputatoiden nevondkundan ezimez' om Alihan Hamhoev vn 2023 redukuspäi, edeližed oma Mikail Dzangiev (vn 2023 semendku — reduku, velgusentäutai), Magomed Martazanov (reduku 2019 — semendku 2023), Jahja Kitiev (vn 2019 viluku — reduku), Magomet Ganiev (2011−2018). Edel vn 2019 redukud Deputatoiden nevondkundan ezimez' oli lidnümbrikon pämehen.

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 30 961 ristitud, vn 2021 — 43 037 ristitud. Vl 2017 lidnan ristitišt oli 39 614 eläjad. Kaikiš suremb lidnan ristitišt om nügüd'.

Rahvahad (enamba 0,4 % vl 2010): ingušad — 97,1 %, čečenalaižed — 1,2 %, venälaižed — 0,8 %, toižed rahvahad — 0,2 %, rahvahuden ozutandata — 0,7 %.

Islaman koume pühäpertid oma saudud lidnas, niiden kesken Keskuzline mečet'. Ortodoksine hristanuskond Kazanin Jumalanmaman jumalanpert'Karabulakan pühäpertid sobory.ru-saital.  om avaitud lidnas.

 Openduz 
Lapsiden opendusen aluzkundad oma koume nimitadud i nomeruidud päivkodid (nomer 2, 3 i Skazka «Sarn»), seičeme keskškolad (nomer 1..7), gimnazii (nomer 1), čomamahtoiden škol, sportškol H.R. Dzeitovan nimed.

Mediciniž-tehnologine kolledžMediciniž-tehnologižen kolledžan sait (mtk-ing.ru).  om lidnan professionaližen opendusen aluzkundaks, om avaitud vspäi 2017.

 Galerei 

 Homaičendad 

 Irdkosketused 
 Lidnan tobmuden sait (mokarabulak.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Ingušetijan Tazovaldkundan lidnad
Kategorii:Ingušetijan Tazovaldkundan lidnümbrikod